18/02/2010 | Administración LocalMunicipal
Valdoviño
Anuncio bases X Festival do Antroido 2010- Concello de Valdoviño

ANUNCIO Por decreto da Alcaldía-Presidencia de data tres de febreiro de 2010, aprobaronse as bases do Xº Festival do Antroido do Concello de Valdoviño, que se publican para xeral coñecemento. O Concello de Valdoviño promove o X º Festival de Antroido que se celebrará o vindeiro sábado 20 de febreiro ás 18’30 horas na carpa instalada cerca da Porta do Sol (no terreo destinado a aparcadoiro). 1- Poderán participar no Xº Festival de Antroido do Concello de Valdoviño as entidades legalmente constituídas e/ou grupos ocasionais e persoas individuais que cumpran as condicións establecidas nas seguintes bases. En todo caso nomearase un representante debidamente autorizado para actuar en nome do grupo.2.- Para poder participar e optar as axudas económicas e premios será imprescindible encher a solicitude de inscrición e entregala no Rexistro do Concello en horario de 9’00 a 14’00 horas de luns a venres ata o día 16 de febreiro (inclusive). 3.- O modelo de instancia e Bases de inscrición facilitaranse na Casa de Cultura de luns a venres en horario de mañá de 10’30 a 13’30 e en horario de tarde os luns, mércores e venres de 16’00 a 20’00; tamén se poderá descargar da páxina web do Concello (www.concellodevaldovino.com). 4.- Poderán participar no festival todas as persoas interesadas de forma individual ou en grupo nas seguintes categorías: A) COMPARSA ADULTOS: Considerarase comparsa o grupo de persoas integrado por un número igual ou superior a sete compoñentes debidamente disfrazados e gardando unha unidade temática na súa vestimenta e actuación. Poden optar a axuda económica por inscrición e a premios. B) COMPARSA INFANTIL agrupacións formadas por un número igual ou superior a 7 persoas nas que polo menos o 50% dos seus componentes sexan menores de 18 anos. As comparsas infantís precisarán nomear a un representante maior de idade para poder participar. As comparsas infantís rexeranse polas mesmas bases que todas as demais, poden optar a axuda económica por inscrición, pero non poden optar a premios. C) MODALIDADE INDIVIDUAL ADULTOS: Considerarase dentro desta modalidade aqueles disfraces que se presenten de modo individual e ata grupos 6 persoas. Os participantes neste apartado non terán dereito a axuda por concepto de inscrición pero poderán optar ao premio establecido para esta modalidade. D) MODALIDADE INDIVIDUAL INFANTIL Considerarase dentro desta modalidade aqueles disfraces que se presenten de modo individual e ata grupos 6 persoas nos que polo menos o 50% sexan menores de idade. Os participantes neste apartado non terán dereito a axuda por concepto de inscrición e non poderán optar a premios pero recibirán un agasallo como agradecemento da sua participación. A INSCRICIÓN É OBRIGATORIA PARA PODER OPTAR ÁS AXUDAS ECONÓMICAS (NOS CASOS QUE CORRESPONDA), PARA PODER OPTAR A PREMIOS E NO CASO QUE PROCEDA PARA PODER RECIBIR AGASALLO DE AGRADECEMENTO. SOLAMENTE OS INSCRITOS PARTICIPARÁN NO FESTIVAL.5.- Cada comparsa deberá interpretar ante o público nas instalacións destinadas ao evento un máximo de dúas cancións. Polo menos unha das cancións a interpretar terá que estar escrita e ser interpretada en língua galega, e un dos temas deberá obrigatoriamente versar sobre Valdoviño. Os participantes na modalidade individual quedan obrigados a desfilar polo escenario.6.- O tempo máximo de posta en escena para cada comparsa será de 10 minutos. As comparsas que superen o tempo regulamentariamente establecido e permanezan no escenario despois de ser avisadas non poderán optar a premios. Despois da actuación das comparsas terá lugar o desfile da modalidade individual na que os inscritos terán que desfilar polo escenario e se algún aporta tamén canción ou parodia dispón de 3 minutos para a interpretación.7.- Cada comparsa entregará no Concello copia das cancións a interpretar indicando tamén á música coa que se van cantar as mesmas. Esta copia non ten porque acompañar á solicitude de inscrición mais si debe ser entregada antes da data de finalización do prazo (16 de febreiro). No caso de que a copia das cancións se entreguen separadamente da solicitude de participación, a entrega deberá facerse na Casa de Cultura no horario indicado no punto nº3 ou poderán enviarse por correo electrónico ao seguinte enderezo culturavaldovino@hotmail. com. Non se recollerá ningunha canción se previamente non se ten feita a inscrición e tampouco aquelas que sexan enviadas con posterioridade ao día 16 de febreiro. Na modalidade individual se algún participante ten previsto facer algunha interpretación debe tamén indicalo e deixar copia da canción ou resumo da parodia.8.- O Concello de Valdoviño facilitará copias das cancións a interpretar aos membros do xurado e a aquelas persoas que as precisen para o correcto desenvolvemento do evento. O Concello non terá copias a disposición do público, porén, serán as propias comparsas as que libremente decidan distribuir a letra das súas cancións entre os asistentes ao festival. Dado o carácter humorístico desta festa tradicional, o Concello de Valdoviño non asumirá responsabilidade algunha acerca das letras, interpretacións e disfraces das comparsas e antroidos participantes.9.- O Concello de Valdoviño destina a cantidade máxima de 3.000,00 € en calidade de axudas e premios para distribuir entre as comparsas participantes que teñan feito previamente inscrición atendendo ao escrito nas presentes Bases que se imputará á partida orzamentaria 334.48000 do orzamento do ano 2009, prorrogado para o ano 2010.10.- As axudas de participación pola contribución dos veciños á recuperación da festividade do antroido serán de 300’00 euros para as comparsas integradas por veciños do Concello de Valdoviño e de 250’00 euros para as comparsas integradas por veciños de outros concellos e, en ambos casos deben reunir as condicións e requisitos esixidos nestas Bases. Considerarase como comparsa de Valdoviño aquela na que o 60% dos seus compoñentes formen parte do padrón municipal. Se xurdira algunha problemática sobre este apartado realizaríanse as oportunas comprobacións por parte do personal encargado da organización do festival.11.- No caso de que a cantidade máxima estipulada nas presentes Bases non fose suficiente para cubrir as axudas para distribuir entre as comparsas participantes, excluída a cantidade destinada aos premios, procederase a distribuir novamente e de forma proporcional o importe destinado a este fin.12.- O día do festival farase entrega de vales simbólicos aos participantes tanto no referido ás axudas de participación como aos premios que poidan corresponderlles. Os pagamentos faranse efectivos mediante transferencia bancaria na conta sinalada na documentación de inscrición.13.- Con independencia da axuda económica de participación establecense os seguintes premios: -1º PREMIO MELLOR COMPARSA 2010: 100 EUROS -2º PREMIO COMPARSA 2010: 70 EUROS - PREMIO MELLORES LETRAS: 50 EUROS -PREMIO MELLOR DISFRACE INDIVIDUAL: 60 EUROS 14.- Os premios poderán quedar desertos se o xurado o estima oportuno. De modo excepcional e no caso de non presentarse disfraces á modalidade INDIVIDUAL ou de estimar o xurado que ningún dos presentados merece ser premiado, poderase propoñer outorgar no seu lugar un 3º premio as comparsas participantes polo importe económico destinado ao premio de Mellor Disfrace Individual.15.- O xurado estará integrado por nove persoas; oito delas serán previamente designadas por as entidades asociativas do Concello de Valdoviño de forma que exista representación veciñal de todas as parroquias do concello; unha persona actuará como representante municipal. Como criterios de valoración o xurado terá en conta a orixinalidade e vistosidade do disfraz, a posta en escena e a animación de rúa que realice o grupo participante. A resolución do concurso terá lugar o mesmo día 20 previa deliberación do xurado que terá que estar dacordo no seu veredicto. Sobre o resultado levantará acta a animadora cultural do Concello de Valdoviño. Este xurado procederá co fallo de todos os premios agás o de MELLOR LETRISTA 2010.16.- O premio ás MELLORES LETRAS 2010 será dado a coñecer no propio festival, mais o seu fallo xa virá determinado nun sobre pechado atendendo á valoración que facerá de antemán un tribunal composto por tres persoas con recoñecida capacidade para emitir xuizo sobre este tema baseandose nos criterios de: orixinalidade nas letras que versan sobre o concello de Valdoviño, composición e bo uso da grafía e das línguas nas que se escribiran as composicións. Os nomes dos integrantes deste xurado - que asumirán o compromiso de non desvelar o nome do gañador ata ese día - daranse a coñecer públicamente o día do festival.17.- Salvo imprevistos, as actuacións terán lugar na carpa que se acondicionará para o Festival do Antroido no lugar do aparcadoiro e as comparsas e individuais inscritos asumen tamén o compromiso de desfilar en pasarrúas e facendo a animación propia destas festas tradicionais dende a Casa de Cultura ata a Casa do Concello e logo dende a Casa do Concello ao lugar do festival. O pasarrúas dará comezo ás 17’30 horas e ao mesmo poderán unirse todas as persoas disfrazadas que o desexen aínda que non estean inscritas para participar no festival.18.- A orde de actuación das comparsas corresponderase coa orde de inscrición, que se determinará atendendo ao número de rexistro e a data que figure na solicitude de inscrición que teñen que facer no rexistro do concello. A orde de actuación será a mesma orde que se garde no desfile cara ao concello. Os participantes na modalidade individual desfilarán tanto no festival como no pasarrúas despois das comparsas coa orde que virá dada segundo os mesmos criterios que se apuntan para as comparsas. Para consultar o posto que lles corresponde os interesados poden chamar á Casa de Cultura (tlfno: 981 487 666) o mércores 17 e o venres 20 de 16’00 a 20’00 ou o mércores 17, xoves 18 e venres 20 de 10’30 h a 15’00 horas.19.- A inscrición no concurso enténdese como aceptación plena das Bases fixadas para o mesmo sen que poidan formularse reclamacións de ningunha clase e por ningún concepto contra o aquí regulamentado. O incumprimento dará lugar á descualificación automática da comparsa ou individual participante.20.- Os imprevistos e dúbidas que poideran xurdir no desenvolvemento do concurso resolveranse segundo criterio dos responsables da área de cultura do Concello de Valdoviño.21.- O dia da celebración da actividade levantarase acta sobre premios acadados e imprevistos pola monitora cultural responsable do programa que posteriormente emitirá o informe correspondente para seguidamente poder proceder cos pagamentos que cumpridamente se deban de facer atendendo ao estipulado nas presentes Bases. Valdoviño, 05 de febreiro de 2010. Alcaldesa, Mª Isabel Álvarez Diéguez”